《送刘巨川赴惠州海丰巡检》
元代·刘诜

须溪孙子好才名，百丈龙山绕屋春。文学尽交天下士，弓刀更治岭南民。

盾头墨湿长亭雪，扇外旗麾列嶂尘。若见罗浮花烂熳，可能远寄一枝新。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。